Metalloleptura

Metalloleptura er en slekt av biller som hører til underfamilien blomsterbukker i den artsrike familien trebukker.

Utseende 
Middelsstore, lange og tynne, mørkt grønnlig metallisk fargede trebukker. Dekkvingene kan ha en gulbrun lengdestripe. Antennene er litt kraftige og omtren så lange som kroppen. Hodet er snuteformet forlenget mellom fasettøynene. Pronotum er smalt klokkeformet, foran med en markert "krage". Dekkvingene er smale, vanligvis noe innbuktede i midten, litt utvidete igjen mot spissen, beina nokså lange og tynne, føttene på bakbeina påfallende forlengede.

Levevis 
De aller fleste blomsterbukkene har larver som lever i død ved, men det finnes også enkelte som lever i urter, i nedfalne kongler etc. Ingen angriper levende planter. De voksne billene, som oftest er aktive midt på sommeren, besøker gjerne blomster, særlig skjermplanter og andre planter med hvite, åpne blomster. Dette gjelder dog ikke alle artene. Blomsterbukkene er livlige insekter i motsetning til de fleste andre trebukker som virker ganske trege.

Utbredelse 
Slekten er utbredt fra Assam i vest til Borneo i øst.

Systematisk inndeling  

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien blomsterbukker, Lepturinae Latreille, 1802  
 Stammen Lepturini Latreille, 1802 
 Slekten Metalloleptura Gressitt & Rondon, 1970
 Metalloleptura basirufipes Hayashi, 1983
 Metalloleptura curticornis Holzschuh, 1991
 Metalloleptura gahani (Plavilstshikov, 1921)
 Metalloleptura gemina Holzschuh, 2008
 Metalloleptura ochraceovittata Hayashi, 1979
 Metalloleptura ohbayashii Vives, 2003
 Metalloleptura prasina (Heller, 1913)
 Metalloleptura rahoarei (Kano, 1933)
 Metalloleptura rufofemorata Hayashi & Villiers, 1987
 Metalloleptura virescens (Aurivillius, 1911)

Kilder 
 Cerambycidae of the World - Lepturini

Eksterne lenker 
 
 
 Bildegalleri 

Lepturinae
Biller formelt beskrevet i 1970
Dyr formelt beskrevet av Judson Linsley Gressitt
Dyr formelt beskrevet av Jacques André Rondon